2020. aasta esimese 10 kuuga on COVID-19 patsientide ambulatoorne ja statsionaarne ravi kokku maksma läinud 4 miljonit eurot. Aasta kokkuvõtteks ennustab haigekassa finantsosakonna juhataja Riho Peek ravide kogukuluks kuni 6 miljonit eurot.
Finantsosakonna juhataja Riho Peek sõnas, et lisaks rahastab haigekassa ka mitmeid muid COVID-19 seotud lisategevusi, mis ambulatoorse ja statsionaarse ravi alla ei liigitu. Lisandub veel ka testimine - kui COVID-19 masstestimist rahastab terviseamet, siis haigekassa rahastab testimist enne patsiendi plaanilisele ravile minekut. "Need kulud selle aasta esimese 10 kuuga on olnud samuti 4 miljonit eurot," märkis finantsjuht.